关中八景(长安八景)华岳仙掌玉屑金茎承露盘,武皇曾到旧长安。何如此地求仙诀,眼底烟雾指上看。骊山晚照幽王遗没旧荒台,翠柏苍松绣作堆。入暮晴霞红一片,尚疑烽火自西来。灞柳风雪古桥石路半倾欹,柳色青青近扫眉。浅水平沙深客恨,轻盈飞絮欲题诗。曲江流饮坐对迥波醉复醒,杏花春宴过兰亭。如何但说山阴事,风度曾经数九龄。雁塔晨钟噌弘初破晓来霜,落月迟迟满大荒。枕上一声残梦醒,千秋胜迹总苍茫。咸阳古渡长天一色渡中流,如雪芦花载满舟。江上丈人何处去,烟波亦旧汉时秋。草堂烟雾烟雾空蒙叠嶂生,草堂龙象未分明。钟声缥缈云端出,跨鹤人来玉女迎。太白积雪白玉山头玉宵寒,松风飘佛上琅云。